CELEX: 62015TN0569
Language: da
Date: 2015-09-25 00:00:00
Title: Sag T-569/15: Sag anlagt den 25. september 2015 — Fondazione Casamica mod Kommissionen og EASME

30.11.2015   
            
            
               DA
            
            
               Den Europæiske Unions Tidende
            
            
               C 398/69
            
         Sag anlagt den 25. september 2015 — Fondazione Casamica mod Kommissionen og EASME
   (Sag T-569/15)
   (2015/C 398/83)
   Processprog: italiensk
   
      Parter
   
   
      Sagsøger: Fondazione Casamica (Salerno, Italien) (ved advokat M. Lamberti)
   
      Sagsøgte: Forvaltningsorganet for Små og Mellemstore Virksomheder (EASME) og Europa-Kommissionen
   
      Sagsøgerens påstande
   
   
               —
            
            
               Den anfægtede akt: Results of the evaluation- Ineligible proposal. Proposal: A4A, 699442- afgørelse ref. Ares (2015)3187639, meddelt den 29. juli 2015, vedtaget af Europa-Kommissionen, Easme Executive Agency for Small and Medium-sized Enterprises, annulleres, idet den er ulovlig af de anførte årsager.
            
         
               —
            
            
               Forslaget til deltagelse: Proposal number: A4A, 699442, acronym:A4A, title:Archeology 4 All, erklæres egnet, og sagsøgeren og dens partnere, som organiseret af konsortiet, der er skabt med henblik på at deltage i udbuddet, tillades at deltage heri.
            
         
      Søgsmålsgrunde og væsentligste argumenter
   
   Det udbud, der er genstand for dette søgsmål, har til formål at skabe, beskrive og udvikle en tilgængelig turismemodel, som, idet den identificerer vanskelighederne forbundet med turisters handicap, overvinder disse vanskeligheder gennem en prototype, som er et svar, der kan benyttes og derefter foreslås igen alle steder, der har kulturel og arkæologisk interesse.
   Kravene til at fremlægge projektet foreskrev, ud over specialiseret og længerevarende erfaring i den konkrete sektor, og at der skulle være tale om en juridisk person med nær forbindelse til forslaget formål, tilstedeværelsen af national, regional eller lokal offentlig styrende myndighed.
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om muligheden for at antage søgsmålet til realitetsbehandling
               
                           —
                        
                        
                           Det arkæologiske tilsyn i Campanien er en enhed, der er anerkendt som offentlig, styrende myndighed som ledelsesorgan i yderområderne for ministeren for kulturelle værdier og aktiviteter og turisme.
                        
                     
         
               2.
            
            
               Andet anbringende om tilsynsorganets juridiske karakter
               
                           —
                        
                        
                           Formanden for ministerrådet har ved udpegelsen af ledelsesorganer på generelt plan for ministeren den 29. august 2014 ved dekret nr. 171 blandt ledelsesorganerne i yderområderne fastsat tilsynsorganerne, hvis art, retlige form og funktion udspringer af og defineres ved selve ministerens iboende juridiske og administrative uafhængighed, som ikke er uddelegeret af denne, og som ikke kan anses for at være enheder, der handler ved delegation fra en styrende myndighed.